dh-unibe/image-text_koenigsfelden-charters-post-1500 huggingface dataset:
Ich, Uͤͤdelhilt von Halwile, witwe, ✳ tuͦn kunt allen den, die disen brief an sehent oder hoͤrent lesen, ✳ das ich den erbern, geistlichen frowen,
der ✳ epthissen̄ und dem ✳ covente des ✳ closters ze ✳ Kûngesveld ✳ in ✳ Costentzer bischuͦm, gegeben han recht und redlich dû guͦter,
duͦ hie nach geschriben stant, dû min lidig eigen waren durch got, ✳ und dar umbe, das si miner swester tohter von ✳ Raron, ✳
Elizabz, ✳ enphiengen in ir covente. des ersten den hof ze ✳ Hentzinkon, ✳ da ✳ Uͦlrich ✳ Lehman und ✳ Wernher Staffer uf sitzzent, der
giltet zwelf mût kernē. ✳ dar nach zvo schuͦpuͦssa, ✳ da ✳ Jacob ✳ Kûnig uf sitzzet, die geltent ein malter roggen, ein malter habnˀ,
einen mûte erwis und ein swin, das giltet fûnf schilling. ✳ dar nach ein guͦt, ✳ das Uͦlrich Lehmans sun buwet, ✳ das giltet einē
halben mût roggen und ein swin, giltet fûnf schilling. ✳ dar nach ein guͤt, das buwet Wˀnher Hesso, ✳ das giltet ein swin, ✳ das fùnf
schilling gelten sol. ✳ und dar nach ein guͦt, ✳ das buwet Heinrich ✳ Huͤber, ✳ das giltet zwei fierteil roggē. ✳ dù vorgnanten guͤter han
ich gevˀtegot den vorgenantē frowē, der epthissen̄ und dem covente ze ✳ Kûngesveld, vor gericht in der stat ze ✳ Brugge ✳ mit mines vogtes und bruͦders hant, her Jordans von Burgenstein, ✳ da ze gericht sas ✳ der edel hˀre ✳ Heinr̄ vō Griesenbgˀ, an der hochgebornen fûrsten stat, minˀ hˀren der hˀtzogen von Ostˀrich, ✳ und enzûhe mich aller der rechten und ansprache, so ich nu ald jemer me gewī¬
nē moͤht, und min erben oder nach komen, ✳ an den vorgnantē guͤtern an geistlichem oder veltlichem gericht, ✳ und setze si in gewalt
und in gwer, dû vordern guͦtern ✳ besitzzenn, ✳ besezzenn ✳ und ze ✳ entzessenne ✳ als ander lidig eigen mit disem gegewˀtigen brief. ✳ ich han
oͧch dù vorgnantē guͤter enpfangen ze einē libgedinge von den vorgnantē frowen, ✳ der epthissen̄ und dem ✳ covent, ✳ also das ich
in jerlich da von fûnf pfund pfennīg geben sol, ✳ die wile und ich lebe. ✳ und ze einem offenn urkûnde und ewigen bestetunge
alles des, so dar vor geschriben stat, so gib ich inen disen brief, vˀsigelt mit mines vogtes insigel, her ✳ Jordans. ✳ ich, her Jordan von Burgenstein, ritter, durch bette miner lieben swester Uͤdelhilt, han vˀsigelt disen brief mit minem ✳ insigel, ✳ der ✳
geschriben wart in der stat ze ✳ Brugge, do man zalte von gottes gebuͦrte ✳ druzehenhundert jar und dar nach in dem zwei
und zweinzigostem jar, ✳ an sant Bartholomeus abent. ✳ da ze gegen waren ✳ die erbern lùte ✳ her Bertholt von Rinach,
her Joh̄ von Arwangen, ✳ her Wˀnher von ✳ Wolen, ✳ her Joh̄ von ✳ Wessenberg, ✳ her Bˀtholt von ✳ Mùlinen ✳ und ander rittˀ
und knechten vil. ✳
Königsf.
Kgsf. 77
Staatsarchiv
AARGAU
Hendtschikon ij
der von Hallwil hoff
322
✳ wist wie die von
Hallwil iren hoff zuͦ
Hendschick₎ gàn
Kùngsfeld₎ geben ✳
ùbˀ Hentschikon
von dˀ von Halwil guͦt dˀ ✳ i ✳ brief
K
H 37 ✳
ùbˀ Hentschikon